Footwork Arrows - Vikipēdija

# Footwork Arrows

### Vikipēdijas raksts

Footwork
Pilns nosaukums | Footwork Arrows
Valsts | Lielbritānija
Bāze | Miltonkīna, Lielbritānija
Dibinātājs(-i) | Džekijs Olivers
Slaveni piloti | Džanni Morbidelli Mišele Alboreto Dereks Vorviks Kristians Fitipaldi Joss Verstapens
Formula 1 karjera
Debija | 1991. gada ASV GP
Pēdējā sacīkste | 1996. gada Japānas GP
Aizvadītās sacīkstes | 97
Konstruktoru kausi | 0
Čempiona tituli | 0
Uzvaras | 0
Pole position¹ | 0
Ātrākie apļi | 0
1996. gada pozīcija | 9. (1 punkts)
¹ pirmās starta vietas

Footwork Arrows bija Formula 1 komanda no Lielbritānijas. Komanda piedalījās F1 sacīkstēs no 1991. līdz 1996. gadam.

## [izmainīt šo sadaļu] Vēsture

Komandu dibināja firma "Footwork" un Džekijs Olivers, kurš kļuva par komandas direktoru. Tā tika bāzēta uz Arrows komandas.

## [izmainīt šo sadaļu] Pirmās sezonas (1991-1993)

1991. gada sākumā tika lietota vecā Arrows A11C šasija un Porsche motors. Par pilotiem kļuva Alessandro Kafi un Mišele Alboreto. Pirmajās četrās sacīkstēs Kafi nespēja ne reizi kvalificēties. Vēlāk viņš tika savainots un tāpēc tika aizstāts ar Stefanu Johansonu. Jau pēc četrām sacīkstēm Kafi atkal bija ierindā un varēja braukt. Viņš arī sasniedza sezonas labāko rezultātu komandai - 10. vieta. Itālis tomēr tika nomainīts ar Aguri Suzuki pēc sezonas. Bija manāms uzlabojums, jo Suzuki nekvalificējās tikai divām sacīkstēm, bet Alboreto izcīnīja sešus punktus. 1993. gadā Alboreto nomainīja Dereks Vorviks, kurš spēja izcīnīt vienu ceturto vietu, kas uz to brīdi bija komandas labākais sasniegums.

## [izmainīt šo sadaļu] Pēdējās sezonas (1994-1996)

1994. gadā Mugen Honda motorus nomainīja Ford. Iepriekšējo pilotu pāri (Vorviks un Suzuki) nomainīja Džanni Morbidelli un Kristians Fitipaldi. Fitipaldi izcīnīja divas ceturtās vietas (6 punkti), bet Morbidelli bija piektais un sestais (3 punkti). Kopvērtējumā komanda ierindojās devītajā vietā. 1995. gadā Fitipaldi vietā sāka braukt Taki Inoue. Morbidelli uz daļu sezonas nomainīja Makss Papiss. Sezonas pēdējo sacīksti Morbidelli nobrauca izcili un kāpa uz goda pjedestāla. Viņš, tāpat kā otrās vietas īpašnieks Olivjē Panī un ceturtās vietas īpašnieks Marks Blandels no uzvarētāja Deimona Hila atpalika divus apļus - tas ir Formula 1 rekords. 1996. gadā komandā brauca Rikardo Rosē un Joss Verstapens. Pēdējais vienu reizi spēja izcīnīt punktus.

## [izmainīt šo sadaļu] Izpirkšana (1996)

  Vairāk lasiet rakstā Arrows

1996. gada sākumā Toms Vokinšovs nopirka lielu daļu komandas un no 1997. gada piedalījās F1, atgriežot Arrows vārdu. Viņš solīja uzvaras, kas bija diezgan ticami, ņemot vērā to, ka tika parakstīts līgums ar čempionu Deimonu Hilu un maksātspējīgo Pedro Dinizu. Formulas tomēr bija ļoti lēnas un neizturīgas, tāpēc rezultāti nebija pat tuvi uzvarām.

Saturs iegūts no "http://lv.wikipedia.org../../../f/o/o/Footwork_Arrows_9f0e.html"

Kategorija: Formula 1 komandas

##### Views

- Raksts
- Diskusija
- Pašreizējā versija

##### Meklēt

##### Citās valodās

- English
- Français
- Português
- Slovenščina